《郯城道上 其三》
清代·郑梁

病骨衰气血，瘦硬柴一把。晨征霜露寒，两脚痛如剐。

局蹐一舆霜，羡杀蓬门寡。鸡啼茅屋上，牛眠土墙下。

从容指行人，云是南来者。

作者简介：（1637—1713）浙江慈溪人，字禹梅，号寒村。康熙二十七年进士，累官广东高州知府。黄宗羲弟子。工诗文，尝作《晓行》诗，人呼为“郑晓行”。家富藏书，与天一阁相埒。兼善画。晚年右体不遂，以左手作书画，人视为仙吏。有《寒村诗文集》。